Melegíts be így a téli futások előtt!
Milyen a tökéletes, téli bemelegítés?
Írta: Dia Edzés Utoljára frissült: 2018. január 18. 13:44
Olvasd el ezt is Télen is fontos az edzés utáni levezetés?
Amikor lehűl az idő, a szervezeted a kulcsfontosságú szerveidet próbálja melegen tartani, ezért máshol kevésbé gyors a vérkeringésed. Így, ha nem végzel megfelelő bemelegítést, könnyebben alakulnak ki sérülések. A fagyos levegő hatására pedig kisebb erővel húzódnak össze az izmaid, ezért az ízületeket és inakat is nagyobb terhelés éri.
Hogyan néz ki a megfelelő bemelegítés?
1. Növeld a testhőmérsékletedet!
Bármelyik aerob mozgás felpörgeti a pulzusodat, de futóként érdemes a magas térdemelés, sarokemelést és az ugrásokat választanod a bemelegítés első részéhez.
Olvasd el ezt is Mit tippelsz, mennyien futnak a Margitszigeten?
2. Nyújts, ha szükséges!
A dinamikus nyújtógyakorlatok segítenek abban, hogy jobban bírd az előtted álló kilométerek teljesítését, szóval ezekről se feledkezz meg. Itt találsz néhány példát rájuk.
3. Kezdj el futni!
Lassan kocogj és fokozatosan növeld a tempódat - ez pont olyan, mint amikor a teniszezők a levegőben lóbálják a karjukat az ütés előtt. Ennek hatására pontosan arra a mozgásra készíted fel a testedet, amit később végezni fogsz.
A legjobb, ha 5-10 percet szánsz rá, ha nem tombolnak annyira a mínuszok. Ahogy megérzed, hogy gyorsabban ver a szíved és levegőt is gyakrabban veszel, kicsit elkezdesz izzadni, akkor érdemes elkezdened az edzést.
Ha az edzéssel végeztél, ne feledkezz meg a nyújtásról se!
Olvasd el ezt is A hét edzéstippje: könnyű és gyors bemelegítő gyakorlat, amivel másodpercek alatt végezhetsz
Olvasd el ezt is Ezért fontos, hogy mindig lenyújtsd a vádlidat futás után!